《秋江词》
明代·何景明

烟渺渺，碧波远，白露晞，翠莎晚。泛绿漪，蒹葭浅，浦风吹帽寒发短。

美人立，江中流，暮雨帆樯江上舟，夕阳帘栊江上楼。

舟中采莲红藕香，楼前踏翠芳草愁。芳草愁，西风起，芙蓉花，落秋水。

鱼初肥，酒正美，江白如练月如洗，醉下烟波千万里。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。